Document ID: 32014D0313

KOMISIJAS LĒMUMS
(2014. gada 28. maijs),
ar ko groza Lēmumus 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES, lai ņemtu vērā izmaiņas vielu klasifikācijā
(izziņots ar dokumenta numuru C(2014) 3468)
(Dokuments attiecas uz EEZ)
(2014/313/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
apspriedusies ar Eiropas Savienības Ekomarķējuma komiteju,
tā kā:
(1)
Saskaņā ar Regulas (EK) Nr. 66/2010 6. panta 6. punktu ES ekomarķējumu nedrīkst piešķirt precēm, kuras satur vielas vai preparātus/maisījumus, kas saskaņā ar Eiropas Parlamenta un Padomes Regulu (EK) Nr. 1272/2008 (2) ir klasificēti kā toksiski, bīstami videi, kancerogēni, mutagēni vai toksiski reproduktīvajai sistēmai, vai precēm, kas minētas Eiropas Parlamenta un Padomes Regulas (EK) Nr. 1907/2006 (3) 57. pantā. Saskaņā ar Regulas (EK) Nr. 66/2010 6. panta 7. punktu Komisija attiecībā uz īpašām šīs vielas saturošu preču kategorijām var pieņemt pasākumus, lai piešķirtu atkāpes no minētās regulas 6. panta 6. punkta, ja nav tehniski iespējams aizstāt minētās preces kā tādas vai izmantot alternatīvus materiālus, vai mainīt dizainu vai ja produktiem ir ievērojami lielāki vispārējie ekoloģiskie raksturlielumi salīdzinājumā ar citiem tās pašas kategorijas produktiem.
(2)
Ar Komisijas Lēmumiem 2011/263/ES (4), 2011/264/ES (5), 2011/382/ES (6), 2011/383/ES (7), 2012/720/ES (8) un 2012/721/ES (9) ir noteikti ekoloģiskie kritēriji ES ekomarķējuma piešķiršanai mazgāšanas līdzekļiem trauku mazgājamām mašīnām, veļas mazgāšanas līdzekļiem, līdzekļiem trauku mazgāšanai ar rokām, universālajiem tīrīšanas līdzekļiem un sanitārajiem tīrīšanas līdzekļiem, rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, un rūpniecībā un iestādēs izmantojamiem veļas mazgāšanas līdzekļiem. Pēc minēto lēmumu pieņemšanas ar Komisijas Regulu (ES) Nr. 286/2011 (10) tika grozīta Regula (EK) Nr. 1272/2008. Regulas (EK) Nr. 1272/2008 grozījumu piemērošanas sākuma datums attiecībā uz vielām ir 2012. gada 1. decembris, bet attiecībā uz maisījumiem - 2015. gada 1. jūnijs. Ar Regulu (ES) Nr. 286/2011 tika pievienots jauns klasifikācijas kritērijs “ilgtermiņa ūdens bīstamība”, kura pamatā ir dati par hronisku toksicitāti ūdens videi un bioloģisko noārdāmību. Pamatojoties uz šiem jaunajiem kritērijiem, lielākā daļa viegli noārdāmu virsmaktīvo vielu, ko pašlaik izmanto mazgāšanas un tīrīšanas līdzekļos, tagad tiek klasificētas hroniskās toksicitātes 3. kategorijā (H412) un dažos gadījumos (īpaši saistībā ar līdzekļiem trauku mazgāšanai ar rokām) hroniskās toksicitātes 2. kategorijā (H411), tāpēc būtu jāaizliedz to izmantošana produktos ar ES ekomarķējumu. Taču tad būtu grūti panākt, ka noteiktajiem ekoloģiskajiem kritērijiem ES ekomarķējuma piešķiršanai mazgāšanas līdzekļiem trauku mazgājamām mašīnām, veļas mazgāšanas līdzekļiem, līdzekļiem trauku mazgāšanai ar rokām, universālajiem tīrīšanas līdzekļiem un sanitārajiem tīrīšanas līdzekļiem, rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, un rūpniecībā un iestādēs izmantojamiem veļas mazgāšanas līdzekļiem atbilst aptuveni 10-20 % no Savienības tirgū pieejamajiem mazgāšanas un tīrīšanas līdzekļiem, runājot par to ekoloģiskajiem raksturlielumiem aprites ciklā, jo nav pierādījumu, ka būtu pieejamas alternatīvas virsmaktīvās vielas. Teksts par novērtēšanu un verifikāciju ir atjaunināts, lai pieteikumu iesniedzējiem palīdzētu pierādīt atbilstību jaunajai prasībai.
(3)
Laikā, kad tika pārskatīti ekoloģiskie kritēriji ES ekomarķējuma piešķiršanai mazgāšanas līdzekļiem trauku mazgājamām mašīnām, veļas mazgāšanas līdzekļiem, līdzekļiem trauku mazgāšanai ar rokām, universālajiem tīrīšanas līdzekļiem un sanitārajiem tīrīšanas līdzekļiem (Lēmumi 2011/263/ES, 2011/264/ES, 2011/382/ES un 2011/383/ES) un izstrādāti ekoloģiskie kritēriji ES ekomarķējuma piešķiršanai rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, un rūpniecībā un iestādēs izmantojamiem veļas mazgāšanas līdzekļiem un apsvērumi par atkāpēm attiecībā uz virsmaktīvajām vielām (Lēmumi 2012/720/ES un 2012/721/ES), nebija zināms, kādas būs sekas jaunajiem klasifikācijas kritērijiem.
(4)
Šo grozījumu ar atpakaļejošu spēku piemēro no 2012. gada 1. decembra, lai nodrošinātu, ka bez pārtraukuma ir spēkā ES ekomarķējuma kritēriji mazgāšanas līdzekļiem trauku mazgājamām mašīnām, veļas mazgāšanas līdzekļiem, līdzekļiem trauku mazgāšanai ar rokām, universālajiem tīrīšanas līdzekļiem un sanitārajiem tīrīšanas līdzekļiem, rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, un rūpniecībā un iestādēs izmantojamiem veļas mazgāšanas līdzekļiem.
(5)
Tāpēc attiecīgi jāgroza Lēmumi 2011/263/ES, 2011/264/ES, 2011/382/ES, 2011/383/ES, 2012/720/ES un 2012/721/ES.
(6)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,
IR PIEŅĒMUSI ŠO LĒMUMU.
1. pants
Lēmuma 2011/263/ES pielikumu groza atbilstīgi šā lēmuma I pielikumam.
2. pants
Lēmuma 2011/264/ES pielikumu groza atbilstīgi šā lēmuma II pielikumam.
3. pants
Lēmuma 2011/382/ES pielikumu groza atbilstīgi šā lēmuma III pielikumam.
4. pants
Lēmuma 2011/383/ES pielikumu groza atbilstīgi šā lēmuma IV pielikumam.
5. pants
Lēmuma 2012/720/ES pielikumu groza atbilstīgi šā lēmuma V pielikumam.
6. pants
Lēmuma 2012/721/ES pielikumu groza atbilstīgi šā lēmuma VI pielikumam.
7. pants
Šo lēmumu attiecībā uz vielām piemēro no 2012. gada 1. decembra.
8. pants
Šis lēmums ir adresēts dalībvalstīm.
Briselē, 2014. gada 28. maijā

Labels: 7
3
20